ब्रिटेन में बेकार पड़े हैं अरबों पाउंड के मोबाइल फोन  
ब्रिटेन के घरों में अनुपयोगी हो चुके मोबाइल फोन्स की कुल कीमत 2.7 अरब पाउंड आंकी गई है।
ब्रिटेन के घरों में अनुपयोगी हो चुके मोबाइल फोन्स की कुल कीमत 2.7 अरब पाउंड आंकी गई है।  प्रमुख दूरसंचार सेवा प्रदाता कम्पनी ओरेंज द्वारा किए गए एक सर्वेक्षण के मुताबिक ब्रिटेन के कम से कम 32 प्रतिशत लोग इस बात से वाकिफ नहीं है कि वह अपने पुराने और अनुपयोगी फोन को दोबारा इस्तेमाल लायक बना सकते हैं।  स्थानीय समाचार पत्र 'डेली टेलीग्राफ' के मुताबिक सर्वेक्षण में कहा गया है कि ब्रिटेन में अमूनन हर व्यक्ति के पास एक फोन बेकार पड़ा है। कहा जाता है कि ब्रिटेन में मोबाइल फोन की संख्या यहां की जनसंख्या से ज्यादा है।  सर्वेक्षण में कहा गया कि 40 प्रतिशत लोग अपने पुराने मोबाइल फोन को दोबारा इस्तेमाल लायक नहीं बनवाते और 24 प्रतिशत लोग इस संभावना पर विचार भी नहीं करते। ब्रिटेन में 10 में से एक व्यक्ति का कहना है कि वह भावनात्मक लगाव के कारण अपने पुराने फोन अपने पास रखते हैं।